روسیا یئنه آکتیو شکلده رئگیوندا نوفوز ساحیبی اولماق اؤچؤن الیندن گلنی ائدیر.
بو سؤزلری آخار.آذـ ا آچیقلاماسیندا پولیتولوگ آرزو ناغییو دئیب. اکسپرت دانیشیقلار دایانسا دا٬ سون زامانلار داغلیق قاراباغ مسئله سی اطرافیندا گئدن بعضی سیاسی پروسسلره دقّت چکیب:
آذربایجان رسپوبلیکاسینین پرئزیدئنتی اَلهام علیوین داغلیق قاراباغلا باغلی تکلیفلریندن سونرا ائرمنی طرفی باکینین مئساژینا کونکرت جاواب ورملی ایدی. حربی تعلیملر کچن مؤدّتده آلی باش کوماندان نؤوبتی دفه لاله تپه دن مؤناقیشه نین حلّی استیقامتینده بیر سیرا بیاناتلارلا چیخیش ائتدی. فیکیر ورین٬ چوخ کئچمدن روسیانین مخفی کانالی سارکیسیاندان مؤساحیبه گؤتؤردؤ. بو مؤساحیبه٬ اصلینده٬ بیر سیرا مطلبلردن خبر وریر. یعنی آرتیق روسیا بو استیقامتده موافیق آدّیملار آتماغا باشلایئر. پارالِل اولاراق ارمنیلرین آذربایجانا سفری ده ارمنیستانا مهم بیر مئساژدیر کی ٬ قاراباغ مسئله سینی نیین باهاسینا اولؤرسا ـ اولسون حلّ اتمک لازیمدیر. ان باشلیجاسی٬ آذربایجانین اراضی بؤتؤولؤیؤنی تانیسا دا٬ صحرا کوماندیری سارکیسیانین پروبلمین حلّینین یا داغلیق قاراباغین ارمنیستانا بیرلشمه سینده٬ یا دا مؤستقیلّییین تانینماسیندا اولدوغونو سؤیله مسی داخیلی آؤدیتورییایا حئسابلانمیشبیر آدیم ایدی. عمومییّتله٬ بو کیمی سییاسی مسله لر داغلیق قاراباغ مناقیشه سینده مؤثبت استیقامتده آتیلمالی ادّیملار اؤچؤن وئریلن مئساژلاردیر. بوندان سونرا دانیشیقلار نامینه دانیشیقلارین اؤزؤ بئله٬ مؤثبت حال دئییل. آذربایجان یالنیز اراضی بؤتؤولؤیؤ چرچیوه سینده ایستنیلن دانیشیقلارا حاظیردیر. بو شرتله کی٬ ارمنیلر اشغالچی قؤوّه لرینی اراضیلریمیزدن تئز بیر زاماندا چیخارمالیدیرلار. بوندان سونرا ایسه مرحله لی شکیلده دیگر مسئله لره قاییدا بیلریک.
azb_Arab azb_Arab azb_Arab